આદિલ હુસૈન અને ઇકાવલી ખન્નાની ફિલ્મ ‘વોટ વિલ પીપલ સે’ની ઓસ્કાર 2019 માટેની નોર્વેની ઓફિશિયલ એન્ટ્રી તરીકે પસંદગી કરવામાં આવી છે. આદિલ હુસૈને તેના ફેસબુક એકાઉન્ટ પર આ ન્યૂઝ જણાવ્યા હતા. તેણે લખ્યું હતું કે, ‘અમારી ફિલ્મ ‘વોટ વિલ પીપલ સે’ને ઓસ્કાર 2019 માટે નોર્વેની ઓફિશિયલ એન્ટ્રી તરીકે પસંદગી થઈ છે. ઇરમ હક, મારિયા મોઝદાહ, ઇકાવલી ખન્ના અને કાસ્ટ અને ક્રૂ મેમ્બર્સને ખૂબ ખૂબ અભિનંદન. અમને આશા છે કે, 2019માં ઓસ્કાર્સ ખાતે ફોરેન ફિલ્મ કેટેગરીમાં અમારી ફિલ્મ નોમિનેટ થશે.’ ઇરમ હક દ્વારા ડિરેક્ટેડ ‘વોટ વિલ પીપલ સે’ એ પાકિસ્તાન અને નોર્વેમાં સેટ છે. જેમાં એક પાકિસ્તાની ઇમિગ્રન્ટ પરિવારની વાત છે. નોર્વેમાં એક લોકલ બોય સાથે આ પરિવારની ટીનેજ દીકરીના અફેર્સને તેઓ કેવી રીતે ડીલ કરે છે એની એમાં વાત છે.